钦定古今图书集成/明伦汇编/氏族典/第088卷 > 卢坦
## 钦定古今图书集成/明伦汇编/氏族典/第088卷 > 卢坦

按《唐书卢坦传》，“坦字保衡，河南洛阳人。仕为河南尉。
李复为郑滑节度使，表为判官。复卒，坦从复丧归东
都，为寿安令，累为刑部郎中，兼侍御史，知杂事，迁中
丞。裴均为仆射，将居谏议常侍上，坦引故事及姚南
仲旧比，均怒，遂罢为左庶子。数月，拜宣歙池观察使，
再迁户部侍郎，判度支。河毁西受降城，宰相李吉甫”
议徙天德，坦曰“非便。”吉甫不悦，出坦为东川节度。元
和十二年卒，赠礼部尚书。